Njarðvíkingurinn Elvar Már Friðriksson var frábær með íslenska körfuboltalandsliðinu á Smáþjóðaleikunum í Svartfjallalandi og setti nýtt stigamet . Elvar Már skoraði 84 stig í leikjunum fjórum eða 21,0 stig að meðaltali í leik . Hann er aðeins þriðji íslenski körfuboltamaðurinn sem nær að skora yfir tuttugu stig að meðaltali í leik á Smáþjóðaleikunum . Elvar bætti met þeirra Guðmundar Bragasonar og Herberts Arnarsonar sem báðir náðu að skora 20 stig að meðaltali í leik á Smáþjóðaleikunum , Guðmundur fyrst í Lúxemborg 1995 og Herbert svo á Íslandi tveimur árum síðar . Guðmundur Bragason er áfram sá sem hefur skorað flest heildarstig á einum Smáþjóðaleikum en hann skoraði 97 stig í 5 leikjum á leikunum á Möltu árið 1993 . Logi Gunnarsson var tveimur stigum frá því að jafna það met í fimm leikjum á Smáþjóðaleikunum í San Marinó árið 2001 . Elvar Már var einnig með 6,0 fráköst og 5,5 stoðsendingar að meðaltali í leik auk þess að setja niður 3,3 þrista að meðaltali í leik og hitta úr 95 prósent vítaskota sinna . Íslenska karlalandsliðið í körfubolta vann 2 af 4 leikjum sínum og tryggði sér bronsverðlaun . Flest stig í leik fyrir íslenska karlalandsliðið í körfubolta á einum Smáþjóðaleikum : 21,0 - Elvar Már Friðriksson , 201920,0 - Guðmundur Bragason , 199520,0 - Herbert Arnarson , 199719,7 - Valur Ingimundarson , 198919,4 - Guðmundur Bragason , 199319,3 - Teitur Örlygsson , 199519,0 - Logi Gunnarsson , 200117,5 - Magnús Þór Gunnarsson , 200517,4 - Brenton Birmingham , 200717,4 - Damon Johnson , 200317,3 - Teitur Örlygsson , 198917,2 - Herbert Arnarson , 1997 Athugið .